Document ID: 32000L0082

Komission direktiivi 2000/82/EY,
annettu 20 päivänä joulukuuta 2000,
hedelmien ja vihannesten torjunta-ainejäämien enimmäismäärien vahvistamisesta annetun neuvoston direktiivin 76/895/ETY, viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY sekä torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmien ja vihannesten torjunta-ainejäämien enimmäismäärien vahvistamisesta 23 päivänä marraskuuta 1976 annetun neuvoston direktiivin 76/895/ETY(1), sellaisena kuin se on viimeksi muutettuna komission direktiivillä 2000/57/EY(2), ja erityisesti sen 5 artiklan,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(3), sellaisena kuin se on viimeksi muutettuna komission direktiivillä 2000/81/EY(4), ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(5), sellaisena kuin se on viimeksi muutettuna direktiivillä 2000/81/EY, ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(6), sellaisena kuin se on viimeksi muutettuna direktiivillä 2000/81/EY, ja erityisesti sen 7 artiklan,
sekä katsoo seuraavaa:
(1) Viljojen ja kasviperäisten tuotteiden osalta, hedelmät ja vihannekset mukaan luettuina, jäämien enimmäismäärät olisi vahvistettava sen mukaan, mikä on kasveille tehokkaan suojan antava pienin mahdollinen tarvittava määrä torjunta-ainetta käytettäessä sitä niin, että jäämä on mahdollisimman alhainen sekä toksikologisesti hyväksyttävä etenkin luonnonsuojelun kannalta sekä arvioitaessa saantia ravinnon välityksellä. Eläinperäisten elintarvikkeiden jäämien enimmäismäärät olisi vahvistettava sen mukaan, kuinka paljon eläimet kuluttavat torjunta-aineilla käsiteltyjä viljoja ja kasviperäisiä tuotteita, ottaen tarvittaessa huomioon eläinlääkinnässä käytettyjen lääkkeiden välittömät vaikutukset.
(2) Torjunta-aineiden jäämien enimmäismääriä olisi arvioitava uudelleen, ja enimmäismääriä voidaan muuttaa uuden tietämyksen ja tutkimustulosten huomioon ottamiseksi. Jäämien enimmäismääriksi olisi vahvistettava analyysiherkkyyden alaraja, kun kasvinsuojeluaineiden sallitusta käytöstä ei aiheudu elintarvikkeisiin tai niiden pinnalle havaittavissa olevia torjunta-aineiden jäämiä tai kun sallittua käyttöä ei ole tai kun jäsenvaltioiden salliman käytön tukena ei ole ollut tarvittavia tietoja tai kun kolmansissa maissa käytön tukena ei ole ollut tällaisia tarvittavia tietoja ja käytöstä on aiheutunut torjunta-aineiden jäämiä yhteisön markkinoille mahdollisesti tuleviin elintarvikkeisiin tai niiden pinnalle.
(3) Komission päätökset jättää sisällyttämättä tehoaineita kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(7), sellaisena kuin se on viimeksi muutettuna komission direktiivillä 2000/80/EY(8), liitteeseen I on tehty seuraavien tehoaineiden osalta: atsiinifossi-etyyli (komission päätös 95/276/EY(9)) ja profaami (komission päätös 96/586/EY(10)), dinoterbi (komission päätös 98/269/EY(11)), DNOC (komission päätös 1999/164/EY(12)), pyratsofossi (komission päätös 2000/233/EY(13)), monolinuroni (komission päätös 2000/234/EY(14)), klotsolinaatti (komission päätös 2000/626/EY(15)) ja teknatseeni (komission päätös 2000/725/EY(16)). Mainituissa päätöksissä säädetään, että kyseisiä torjunta-aineita sisältäviä kasvinsuojeluaineita ei enää saa käyttää yhteisössä. Sen vuoksi kaikki näiden kasvinsuojeluaineiden käytöstä johtuvat torjunta-ainejäämät on tarpeen lisätä direktiivien 86/362/ETY, 86/363/ETY ja 90/642/ETY liitteisiin niiden käytön asianmukaisen valvonnan mahdollistamiseksi ja kuluttajien suojelemiseksi. Jotta voitaisiin täyttää käytettävien torjunta-aineiden nykyisten varastojen käyttöön liittyvät perustellut odotukset, komission päätöksissä tehoaineiden sisällyttämättä jättämisestä säädetään siirtymäajoista, ja tehoaineiden käyttökiellosta yhteisössä johtuvia jäämien enimmäismääriä olisi sovellettava vasta kyseistä tehoainetta koskevan siirtymäajan päätyttyä.
(4) Atsiinifossi-etyylin jäämien enimmäisrajat on vahvistettu joillekin tuotteille direktiivin 76/895/ETY, sellaisena kuin se on muutettuna komission direktiivillä 82/528/ETY(17), liitteessä II, mutta jäsenvaltioiden sallittiin vahvistaa suurempia jäämien enimmäismääriä. Nämä enimmäismäärät on tarpeen sisällyttää direktiiviin 90/642/ETY, jotta hedelmissä tai vihanneksissa tai niiden pinnalla olevien atsiinifossi-etyylijäämien enimmäismäärät voidaan vahvistaa yhdenmukaisiksi yhteisön tasolla. Lisäksi niitä olisi muutettava, koska lupia on peruutettu yhteisön tasolla.
(5) Sekä yhteisön käyttämät että Codex Alimentariuksen suosittamat jäämien enimmäismäärät vahvistetaan ja arvioidaan samankaltaisin menetelmin. Codex Alimentariuksessa ei ole vahvistettu jäämien enimmäismääriä atsiinifossi-etyylille, dinoterbille, DNOC:IIe, monolinuronille, profaamille ja klotsolinaattille. Codex Alimentariuksessa on vahvistettu pyratsofossille ja teknatseenille joitakin jäämien enimmäismääriä, jotka on otettu huomioon vahvistettaessa jäämien enimmäismääriä tässä direktiivissä. Yhteisö on antanut komission direktiiviluonnoksen tiedoksi WTO:lle, jonka huomautukset on otettu huomioon direktiivin viimeistelyssä. Euroopan yhteisö selvittää määrättyjen torjunta-aine/viljelykasvi-yhdistelmien jäämien enimmäismäärien vahvistamismahdollisuutta tuontia varten sille toimitettujen hyväksyttävien tietojen pohjalta(18).
(6) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Poistetaan direktiivin 76/895/ETY liitteessä II olevat atsiinifossi-etyyliä koskevat tiedot.
2 artikla
Lisätään direktiivin 86/362/ETY liitteessä II olevaan A osaan torjunta-ainejäämiä koskevat tiedot seuraavasti:
TAULUKON PAIKKA
3 artikla
Muutetaan direktiivin 86/363/ETY liite II seuraavasti:
1) Lisätään torjunta-ainejäämät A osassa olevaan taulukkoon seuraavasti:
TAULUKON PAIKKA
2) Lisätään torjunta-ainejäämiä koskevat tiedot B osassa olevaan taulukkoon seuraavasti:
TAULUKON PAIKKA
4 artikla
Lisätään direktiivin 90/642/ETY liitteessä II olevaan taulukkoon tämän direktiivin liitteessä olevat torjunta-ainejäämiä koskevat tiedot.
5 artikla
1. Tämä direktiivi tulee voimaan kahdenkymmenen päivän kuluttua sen julkaisemisesta.
2. Jäsenvaltioiden on vahvistettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä heinäkuuta 2001. Niiden on ilmoitettava näistä toimenpiteistä komissiolle viipymättä.
3. Niiden on sovellettava näitä toimenpiteitä 1 päivästä heinäkuuta 2001 atsiinifossi-etyylin, profaamin ja dinoterbin osalta.
4. Niiden on sovellettava näitä toimenpiteitä 1 päivästä heinäkuuta 2002 DNOC:n, pyratsofossin ja monolinuronin osalta.
5. Niiden on sovellettava näitä toimenpiteitä 1 päivästä tammikuuta 2003 klotsolinaatin ja teknatseenin osalta.
6. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
6 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä joulukuuta 2000.

Labels: 17
20